ਸਿਰਲੇਖ: ਕੀ ਨੌ ਸਾਲਾਂ ਦੀ ਇਸ ਕੁੜੀ ਦੀ ਮੌਤ ਪ੍ਰਦੂਸ਼ਿਤ ਹਵਾ ਨਾਲ ਹੋਈ\nਇੱਕ ਕਾਲਪਨਿਕ ਲੇਖ ਦੇ ਉੱਪਰ ਦਿੱਤੇ ਸਿਰਲੇਖ ਨੂੰ ਦੇਖਦੇ ਹੋਏ, ਲੇਖ ਦੀ ਕਲਪਨਾ ਕਰੋ।\n
ਏਲਾ, ਯੂਕੇ ਅਤੇ ਸ਼ਾਇਦ ਦੁਨੀਆਂ ਦੀ ਪਹਿਲੀ ਇਨਸਾਨ ਹੋ ਸਕਦੀ ਹੈ, ਜਿਸਦੀ ਮੌਤ "ਹਵਾ ਪ੍ਰਦੂਸ਼ਣ" ਕਰਕੇ ਹੋਈ

ਇੱਕ ਮੈਡੀਕਲ ਰਿਪੋਰਟ ਵਿੱਚ ਉਸਦੀ ਬਿਮਾਰੀ ਅਤੇ ਉਸਦੇ ਘਰ ਨੇੜਲੀ ਖ਼ਰਾਬ, ਪ੍ਰਦੂਸ਼ਿਤ ਹਵਾ ਵਿੱਚ ਸਿੱਧਾ ਸੰਬੰਧ ਹੋਣ ਦੀ ਗੱਲ ਕੀਤੀ ਜਾ ਰਹੀ ਹੈ। ਇਸ ਬੱਚੀ ਦਾ ਘਰ ਇੱਕ ਵਿਅਸਤ ਸੜਕ ਦੇ ਨੇੜੇ ਸੀ। 

ਏਲਾ, ਯੂਕੇ ਅਤੇ ਸ਼ਾਇਦ ਦੁਨੀਆਂ ਦੀ ਪਹਿਲੀ ਇਨਸਾਨ ਹੋ ਸਕਦੀ ਹੈ, ਜਿਸਦੀ ਮੌਤ "ਹਵਾ ਪ੍ਰਦੂਸ਼ਣ" ਕਰਕੇ ਹੋਈ। ਫ਼ਿਲਹਾਲ ਇਸ ਮਾਮਲੇ ਦੀ ਜਾਂਚ ਚੱਲ ਰਹੀ ਹੈ।

ਇਹ ਵੀ ਪੜ੍ਹੋ

ਏਲਾ ਦੀ ਮੌਤ 2013 ਵਿੱਚ ਹੋਈ ਸੀ। ਮੌਤ ਤੋਂ ਤਿੰਨ ਸਾਲ ਪਹਿਲਾਂ ਤੱਕ ਉਹ ਬਿਮਾਰ ਰਹੀ ਸੀ। ਮੌਤ ਦੇ ਪ੍ਰਮਾਣ ਪੱਤਰ ਵਿੱਚ ਏਲਾ ਦੀ ਮੌਤ ਦੀ ਵਜ੍ਹਾ 'ਇਕਿਊਟ ਰੈਸਪੀਰੇਟਰੀ ਫ਼ੇਲੀਅਰ' ਯਾਨੀ ਸਾਹ ਲੈਣ ਵਿੱਚ ਬੇਹੱਦ ਪ੍ਰੇਸ਼ਾਨੀ ਦੱਸਿਆ ਗਿਆ ਸੀ।

2014 ਵਿੱਚ ਕੀਤੀ ਗਈ ਤਫ਼ਤੀਸ਼ ਵਿੱਚ ਨਤੀਜਾ ਨਿਕਲਿਆ ਕਿ ਇਸ ਦੀ ਵਜ੍ਹਾ ਸ਼ਾਇਦ "ਹਵਾ ਵਿੱਚ ਕੁਝ ਹੋਣਾ" ਹੋ ਸਕਦਾ ਹੈ।

ਉਸ ਵੇਲੇ ਤੱਕ ਕਿਸੇ ਨੇ ਵੀ ਏਲਾ ਦੀ ਬਿਮਾਰੀ ਦਾ ਕਾਰਨ ਪ੍ਰਦੂਸ਼ਿਤ ਹਵਾ ਹੋਣ ਦੀ ਗੱਲ ਨਹੀਂ ਸੀ ਕੀਤੀ, ਪਰ ਉਸਦੀ ਮਾਂ ਰੋਜ਼ਾਮੰਡ ਨੇ ਤੈਅ ਕਰ ਲਿਆ ਸੀ ਕਿ ਉਹ ਪਤਾ ਕਰਨਗੇ ਕਿ ਰਿਪੋਰਟ ਵਿੱਚ ਲਿਖਿਆ ਗਿਆ, "ਹਵਾ ਵਿੱਚ ਕੁਝ" ਆਖ਼ਿਰ ਕੀ ਸੀ।

10 ਸਾਲ ਪਹਿਲਾਂ ਜਦੋਂ ਏਲਾ ਬਿਮਾਰ ਹੋਈ ਸੀ, ਰੋਜ਼ਾਮੰਡ ਉਸ ਵੇਲੇ ਤੋਂ ਪੁੱਛ ਰਹੇ ਹਨ ਕਿ ਉਨ੍ਹਾਂ ਦੀ ਹੱਸਦੀ ਖੇਡਦੀ ਸਿਹਤਮੰਦ ਬੱਚੀ ਆਖ਼ਿਰ ਅਚਾਨਕ ਇੰਨੀ ਬੀਮਾਰ ਕਿਸ ਤਰ੍ਹਾਂ ਹੋ ਗਈ? ਦਮੇਂ ਦੇ ਦੌਰਿਆਂ ਦਾ ਕਾਰਨ ਕੀ ਹੈ?

ਰੋਜ਼ਾਮੰਡ ਨੂੰ ਤਿੰਨ ਸਾਲਾਂ ਦਾ ਉਹ ਹਰ ਪਲ ਯਾਦ ਹੈ ਜਦੋਂ ਉਨ੍ਹਾਂ ਦੀ ਬੱਚੀ ਬੀਮਾਰ ਸੀ

ਸਪੱਸ਼ਟ ਜੁਆਬ ਦੀ ਉਮੀਦ

ਹੁਣ ਹੋ ਸਕਦਾ ਹੈ ਕਿ ਰੋਜ਼ਾਮੰਜ ਨੂੰ ਆਉਣ ਵਾਲੇ 10 ਦਿਨਾਂ ਵਿੱਚ ਕੋਈ ਜਵਾਬ ਮਿਲ ਜਾਵੇ। 

ਰੋਜ਼ਾਮੰਡ ਨੂੰ ਤਿੰਨ ਸਾਲਾਂ ਦਾ ਉਹ ਹਰ ਪਲ ਯਾਦ ਹੈ ਜਦੋਂ ਉਨ੍ਹਾਂ ਦੀ ਬੱਚੀ ਬਿਮਾਰ ਸੀ। ਕਿੰਨੀ ਵਾਰ ਏਲਾ ਦੀ ਹਾਲਤ ਵਿਗੜੀ।

ਉਨ੍ਹਾਂ ਨੂੰ ਕਿਵੇਂ 30 ਵਾਰ ਐਂਮਬੂਲੈਂਸ ਬੁਲਾਉਣੀ ਪਈ ਸੀ, ਏਲਾ ਨੂੰ ਲੈ ਕੇ ਲੰਡਨ ਦੇ ਪੰਜ ਅਲੱਗ- ਅਲੱਗ ਹਸਪਤਾਲਾਂ ਵਿੱਚ ਜਾਣਾ ਪਿਆ ਸੀ। 

ਚਾਰ ਵਾਰ ਕਿਵੇਂ ਉਨ੍ਹਾਂ ਦੀ ਧੀ ਨੂੰ ਵੈਂਟੀਲੇਟਰ 'ਤੇ ਰੱਖਿਆ ਗਿਆ। ਕਿਵੇਂ ਡਾਕਟਰਾਂ ਨੇ ਉਨ੍ਹਾਂ ਨੂੰ ਕਿਹਾ ਕਿ ਉਹ ਕੋਮਾ ਵਿੱਚ ਪਈ ਏਲਾ ਨਾਲ ਗੱਲਾਂ ਕਰਨ, ਤਾਂਕਿ ਉਹ ਰਿਕਵਰ ਕਰ ਸਕੇ।

ਰੋਜ਼ਾਮੰਡ ਖੁਦ ਉੱਤਰੀ ਲੰਡਨ ਵਿੱਚ ਪੈਦਾ ਹੋਏ ਪਰ ਉਹ ਦੱਸਦੇ ਹਨ ਕਿ ਉਨ੍ਹਾਂ ਦੇ ਬੱਚੇ ਦੱਖਣ ਪੂਰਬੀ ਲੰਡਨ ਦੇ ਲੂਈਸ਼ਮ ਵਿੱਚ ਪੈਦਾ ਹੋਏ ਅਤੇ ਪਲੇ। ਏਲਾ, ਤਿੰਨ ਬੱਚਿਆਂ ਵਿੱਚੋਂ ਉਨ੍ਹਾਂ ਦੀ ਸਭ ਤੋਂ ਵੱਡੀ ਔਲਾਦ ਸੀ। 

ਰੋਜ਼ਾਮੰਡ ਆਪਣੇ ਘਰ ਦਾ ਸਿਰਣਾਵਾਂ ਨਹੀਂ ਦੱਸਣਾ ਚਾਹੁੰਦੇ, ਜਿਹੜਾ ਸਾਊਥ ਸਰਕੂਲਰ ਤੋਂ ਮਹਿਜ਼ ਕੁਝ ਮੀਟਰ ਦੂਰ ਹੈ। ਸਾਊਥ ਸਰਕੂਲਰ ਰੋਡ ਲੰਡਨ ਦੀਆਂ ਸਭ ਤੋਂ ਭੀੜ ਵਾਲੀਆਂ ਸੜਕਾਂ ਵਿੱਚੋਂ ਇੱਕ ਹੈ। ਏਲਾ ਦਾ ਸਕੂਲ ਘਰ ਤੋਂ ਅੱਧੇ ਘੰਟੇ ਦੀ ਦੂਰੀ 'ਤੇ ਸੀ। ਸਕੂਲ ਵੀ ਟ੍ਰੈਫ਼ਿਕ ਵਾਲੀ ਜਗ੍ਹਾ ਨੇੜੇ ਸੀ।

ਬਿਮਾਰੀ ਦਾ ਪਤਾ ਲੱਗਣਾ

ਏਲਾ ਜਦੋਂ ਸੱਤ...